OpenLLM-France/wikimedia huggingface dataset:
# Fotogramas de Plata 1967

El lliurament dels 18è Premis Fotogramas de Plata (coneguts oficialment com a Placa San Juan Bosco), corresponents a l'any 1967, lliurats per la revista espanyola especialitzada en cinema Fotogramas, va tenir lloc el 31 de gener de 1968, diada de Sant Joan Bosco, a la residència de la família Nadal, propietària de la revista, al barri de Pedralbes (Barcelona).

## Candidatures
### Millor intèrpret de cinema espanyol

| Intèrpret | Pel·lícula | Resultat |
| Antonio Iranzo | La piel quemada | Guanyador |

### Millor intèrpret de cinema estranger

| Actriu | Pel·lícula | Resultat |
| Toshirō Mifune | Barba-roja Tengoku to jigoku | Guanyador |

### Millor intèrpret de televisió

| Intèrpret | Sèrie de televisió | Resultat |
| José María Prada | Tasca de conjunt | Guanyadora |

## Referències

* ↑ Mañana, concesión de las «Placas San Juan Bosco 1967», La Vanguardia, 30 de gener de 1968

## Vegeu també

* Medalles del Cercle d'Escriptors Cinematogràfics de 1967
* 12a edició dels Premis Sant Jordi de Cinematografia

## Enllaços externs

* Consulta dels Fotogramas de Plata de l'any a l'IMDB
* Portada de Fotogramas n. 1008 amb la concessió dels premis i entrevista als guanyadors a todocoleccion.net
# Kaner

Kaner és un petit estat tributari protegit a l'agència de Kathiawar, presidència de Bombai.
Està format per un sol poble a uns 5 km al nord-oest de Lakhapadar. La població el 1881 era de 248 habitants i els ingressos estimats (1876) de 200 lliures. Pagava un tribut de 19 lliures al Gaikwar de Baroda.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Patrimoni documental

El patrimoni documental és un dels testimonis essencials de la trajectòria històrica i d'identitat d'una col·lectivitat. Els documents que l'integren constitueixen una herència fonamental que cal transmetre en les millors condicions a les generacions futures i els arxius són els centres encarregats de tractar, conservar i difondre aquest patrimoni.
A Catalunya, distribuïts arreu del territori, existeixen prop de tres-cents arxius que conserven documentació de tipologia molt diversa, documents textuals, audiovisuals, cartogràfics, electrònics, etc. Així mateix, aquests arxius poden pertànyer a l'administració pública (ajuntaments, diputacions, Generalitat...) a corporacions i entitats oficials (universitats, col·legis professionals...) i a entitats privades (arxius eclesiàstics, d'associacions i fundacions...).
Però els arxius, a més de ser una de les fonts primàries i primordials d'informació per a preservar la memòria històrica d'un país, són la base que fa possible l'aplicació d'un sistema de gestió dels documents. Actualment, els arxius incideixen en tots els àmbits dels processos que concerneixen els documents, des que s'han concebut fins que s'eliminen o es decideix conservar-los permanentment. Cal remarcar doncs, que el tractament arxivístic s'aplica tant a un pergamí medieval com un expedient de llicència d'obres des del mateix moment en què aquest ha estat generat per l'administració competent.

## Referències

* 1 2 3 «Els arxius, guardians del patrimoni documental». Patrimoni.gencat. Generalitat de Catalunya, 2012. [Consulta: 27 juliol 2017].
# Licinià (desambiguació)

Licinià (desambiguació) és el nom dels següents personatges:
* Licinià o Juli Valent Licinià, usurpador del trom imperial romà
* Grani Licinià, escriptor romà
* Valeri Licinià, advocats i retòric romà
* Licinià de Cartagena, bisbe de Cartagena en època romana d'Orient
# Oliver Twist (pel·lícula de 1982)

Oliver Twist és una adaptació televisiva britànica-estatunidenca de 1982 del clàssic homònim de Charles Dickens de 1838, que s'estrena a la cadena de televisió CBS com a part del Hallmark Hall of Fame. Les estrelles inclouen George C. Scott, Tim Curry, Michael Hordern i Richard Charles com Oliver, en el seu primer paper important al cinema. Està doblada al català.

## Argument

Un nen orfe escapa dels horrors de l'orfenat per ser acollit per una banda de lladres i carteristes.

## Repartiment

* Richard Charles com Oliver Twist
* George C. Scott com Fagin
* Tim Curry com Bill Sikes
* Michael Hordern com Mr. Brownlow
* Timothy West com Mr. Bumble
* Eileen Atkins com Mrs. Mann
* Cherie Lunghi com Nancy
* Lysette Anthony com mare de l'Oliver
* Oliver Cotton com Monks
* Eleanor David com Rose Maylie
* Philip Locke com Mr. Sowerberry
* Ann Beach com Mrs. Sowerberry
* Philip Davis com Noah Claypole
* John Barrard com Dr. Losborne
* Brenda Cowling com Mrs. Bedwin
* Ann Tirard com Mrs. Corney
* John Savident com Mr. Fang
* Debbie Arnold com Charlotte
* Timothy Spall com 1r algutzir
* Robert Russell com 2n algutzir

## Referències

* ↑ «Oliver Twist (1982) - Clive Donner | Synopsis, Characteristics, Moods, Themes and Related | AllMovie».
* ↑ «Oliver Twist». TVGuide.com.
* ↑ «Oliver Twist (1982)». BFI. Arxivat de l'original el October 13, 2017.
* ↑ «Oliver Twist». esadir.cat. [Consulta: 19 juliol 2024].
# Quentin Coryatt

Quentin John Coryatt (Saint Croix, Illes Verges Nord-americanes, 1 d'agost del 1970) és un jugador de futbol americà, que jugà a la National Football League, de linebacker. Ell va jugar als equips Indianapolis Colts (1992-98) i Dallas Cowboys (1999).
Va començar a jugar a futbol americà a la Universitat A&M de Texas i el 1992 va participar en el Draft de la NFL. El va escollir l'equip dels Indianapolis Colts.
Coryatt va jugar 78 partits en els Colts. Després, el 1999 va fitxar pels Dallas Cowboys, any en què es va retirar.
Després del futbol, va treballar en un programa pels joves discapacitats de Houston.

## Referències

* ↑ «Quentin Coryatt» (en anglès). NFL.com. [Consulta: 3 juny 2012].
* ↑ «Quentin Coryatt - LB, Indianapolis Colts, No. 2 overall, 1992» (en anglès). Top Draft Busts of the Modern Era. Sports illustrated. Arxivat de l'original el 2010-09-14. [Consulta: 11 juny 2012].
* ↑ «Coryatt retires after fighting several injuries» (en anglès). Sports Illustrated, 14-11-1999. Arxivat de l'original el 2012-07-17. [Consulta: 23 juny 2012].
* ↑ «Return of Coryatt little help to disabled Dallas» (en anglès). Bangor Daily News, 09-12-1999. [Consulta: 23 juny 2012].
# Mim gris

El mim gris o ocell gat (Dumetella carolinensis) és una espècie d'ocell de la família dels mímids (Mimidae) i única espècie del gènere Dumetella C.T. Wood, 1837. Habita boscos i matolls d'Amèrica del Nord, criant al sud del Canadà i la major part dels Estats Units a l'est de les muntanyes Rocoses. Migren cap al sud per a passar l'hivern, arribant fins a les Antilles, Mèxic, Amèrica Central i el nord de Colòmbia.

## Referències

* ↑ «Mim gris». Cercaterm. TERMCAT, Centre de Terminologia. Rev. 20/01/2022(català)
* ↑ Lars Svensson. Guia d'ocells Europa i regió mediterrània. Full 416. Ed. Omega 2010. ISBN 978-84-282-1534-3(català)
# Kanevskaia

Kanevskaia (rus: Каневская) és una stanitsa del krai de Krasnodar, a Rússia. És a la confluència del riu Txelbas i els seus afluents Sredni Txelbas i Sukhoi Txelbas, a 114 km al nord-oest de Krasnodar. És la segona stanitsa més gran de Rússia, només superada per Ordjonikídzevskaia a Ingúixia, amb 65.112 habitants.
Pertanyen a aquesta stanitsa els khútors de Bursaki, Ordjonikidze, Srédnie Txelbassi i Sukhie Txelbassi.

## Història

L'stanitsa fou fundada el 1794 com un dels primers quaranta assentaments dels cosacs de la Mar Negra. Fou nomenada per la localitat de Kàniv al Dniéper. Durant la Segona Guerra Mundial fou ocupada per la Wehrmacht de l'Alemanya Nazi l'agost de 1942 i alliberada per l'Exèrcit Roig de la Unió Soviètica el 5 de febrer de 1943.
# Oliver Wendell Holmes

Oliver Wendell Holmes (Cambridge, Massachusetts, 29 d'agost de 1809 - Boston, Massachusetts, 1 o 7 d'octubre de 1894) va ser un metge estatunidenc, poeta, professor, conferenciant i autor. Considerat pels seus iguals com un dels millors escriptors del segle xix, se'l considera un membre dels Fireside Poets. Les seves obres en prosa més famoses són la sèrie Breakfast-Table, que va començar amb The Autocrat of the Breakfast-Table (1858). També se'l reconeix com un important reformador mèdic.

## Referències

* ↑ Asimov, Isaac. «Holmes, Oliver Webdell». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 319. ISBN 8429270043.
* ↑ Sullivan, 1972, p. 226.

## Bibliografia

* Sullivan, Wilson. New England Men of Letters (en anglès). Nova York: The Macmillan Company, 1972. ISBN 0-02-788680-8.
# Can Cot

* No s'ha de confondre amb Can Cots.
«Can Cot» té aquests significats:
* Can Cot (Cardedeu), casa de Cardedeu (Vallès Oriental)
* Can Cot (les Franqueses del Vallès), masia de les Franqueses del Vallès (Vallès Oriental)
* Can Cot (Parets del Vallès), masia de Parets del Vallès (Vallès Oriental)
# Neus Simon i Perayre

Neus Simon i Perayre (Berga, 26 de gener del 1957) és una compositora i instrumentista de flabiol i flauta travessera berguedana.
Estudià música amb la seva mare, la prestigiosa professora i compositora Montserrat Perayre. Va ser flabiolaire de la "Cobla Ciutat de Berga" (1978-1982). Mestra de música, ha treballat al Centre d'Estudis Musicals del Berguedà L'Espill, que fundà el 1982, i al curs 2009-2010 ensenyava piano, teclat, harmonia i llenguatge musical a l'Escola Municipal de Música de Berga.
Ha compost diverses peces de música per a piano, cant, clarinet, orquestra o cobla, dedicades normalment a fets i llocs de la comarca del Berguedà. Juntament amb Jaume Huch publicà el recull poètic-musical Antologia queraltina (Berga: Edicions de l'Albí, 1992 ISBN 8486631149).

## Obres

* Cançó del lladre: quatre variacions per a veu, clarinet i piano (2001)
* Crit (1978), sardana sobre un motiu dels Segadors, enregistrada per la "Cobla Joventut de Berga" en el LP Sardanes del Berguedà (Barcelona: Foc Nou, 1986 ref. FLP127)
* La Fia-Faia (2006), músiques per la festa que se celebra a Bagà i Sant Julià de Cerdanyola en la nit de Nadal (Parts: Baixada de faies, Corredisses, Rotllana al voltant del foc - Partitures Arxivat 2010-06-20 a Wayback Machine.)
* Himne de la Penya Blaugrana de Saldes (2000), amb lletra de Carles Cortina i Riu
* Olors de Patum (1981), galop per a cobla, enregistrat per la cobla Selvatana en el DC Colla sardanista Cim d'Estela (Manresa: CK Music, 2006 ref. CK-40014-CD)
* Rogatives a Queralt, harmonització d'aquesta marxa de processó

## Notes i referències

* ↑ En ocasions hom la cita com a Neus Simon Parayre, però la compositora usa la forma Perayre
* ↑ «SIMON I PERAYRE, NEUS». Músics per la Cobla. [Consulta: novembre 2021].
* ↑ «escolademusica.ajberga.org».
* ↑ «www.catalunyaonline.cat». Arxivat de l'original el 2010-06-20. [Consulta: 5 març 2010].

## Enllaços externs

* Llista d'obres per a cobla
# Laura Ponte

Laura Ponte Martínez (Vigo, 9 de juny de 1973) és una model espanyola.

## Biografia

Filla de José Manuel Ponte Mittelbrunn (1942), llicenciat en dret, i de la seva esposa Marcela Aurina Martínez Zapico i neta paterna de Magdalena Mittelbrunn Rico, filla del primer matrimoni de José Mittelbrunn Cisneros.
Es va descobrir als 19 anys quan es trobava a Londres estudiant ciències polítiques i poc després va guanyar el prestigiós premi Look of the year organitzat per l'agència Elite. Aquest fet va suposar l'inici d'una reeixida carrera en la qual va arribar a treballar per a algun dels millors dissenyadors del món com Valentino, Ralph Lauren, Hugo Boss o Christian Lacroix i a col·laborar amb diversos dels fotògrafs més destacats dins del sector de la moda com Steven Meisel, Richard Avedon o Mario Testino.
Amb unes mesures de 89-60-89, el 1996 un estudi de la revista Harper's Bazaar la va situar com la tercera model millor pagada del món. Des de 1998 ha ostentat el càrrec d'ambaixadora de la moda gallega.
Després d'abandonar les passarel·les va seguir relacionada amb el món de la moda sent la imatge de conegudes marques com Amichi i Cortefiel i col·laborant amb alguna de les revistes més importants del sector a Espanya com Telva o Elle.
A Segòvia, a La Granja de San Ildefonso el 18 de setembre de 2004 va contreure matrimoni amb Luis Beltrán Alfonso Gómez-Acebo y Borbón, fill de la infanta Pilar de Borbó, duquessa de Badajoz Gran d'Espanya, i nebot del rei, Joan Carles I, i es va convertir des de llavors en una habitual a les pàgines de les revistes de la premsa rosa. Laura va tenir un fill i una filla, Luis Felipe Gómez-Acebo y Ponte (Madrid, 1 de juliol de 2005) i Laura Gómez-Acebo y Ponte (Madrid, 1 de juliol de 2006), i va obtenir el divorci l'any 2011.

## Referències

* ↑ Administrador
* ↑ March
* ↑ vogue.es Biografía de Laura Ponte consultado en junio de 2009
* ↑ lasprovincias.es La parejita de Laura Ponte consultado en junio de 2009
* ↑ cuatro.com Supermodelo 2006 .
* ↑ hola.com Biografía consultado en junio de 2009
* ↑ elmundo.es El triunfo mundial de las españolas Esther Cañadas y Laura Ponte consultado en junio de 2009
* ↑ abc.es Regreso a Cibeles consultado en junio de 2009
* ↑ cosasademoda.es Laura Ponte entre Amichi y Cortefiel consultado en junio de 2009
* ↑ telva.com Un día con Laura Ponte consultado en junio de 2009
* ↑ elle.es La belleza de Laura Ponte Arxivat 2012-01-11 a Wayback Machine. consultado en junio de 2009
* ↑ terranoticias.es La Familia Real en pleno asiste a la boda de Beltrán Gómez Acebo y Laura Ponte consultado en junio de 2009
* ↑ «Vanitatis». Arxivat de l'original el 2013-06-10. [Consulta: 3 octubre 2016].
# Sommersturm

Sommersturm és una pel·lícula alemanya dirigida per Marco Kreuzpaintner i produïda per Jakob Claussen. Es va estrenar el 2 de setembre de 2004 a Alemanya.

## Argument

Tobi (Robert Stadlober) i Achim (Kostja Ullmann) són dos adolescents i amics de tota la vida. Un és timoner, l'altre remer en un equip juvenil de rem que participa en competències estatals. Han celebrat nombroses victòries en el passat i esperen amb impaciència disputar la gran regata de la regió. Però ara estan en un campament d'estiu al costat d'un llac, previ a la gran competència, i han deixat de ser nens. Quan es torna seriós el flirteig d'Achim amb Sandra (Miriam Morgenstern), Tobi s'adona que els seus sentiments per Achim són molt més profunds del que vol admetre. Se sent confús, incòmode, i cada vegada més exclòs. La seva angoixa creix quan veu que Anke (Alicja Bachleda-Curus), amiga de Sandra, s'interessa per ell. Llavors, en lloc de tenir com a veïns de campament a l'equip femení berlinès tan esperat, arriba un equip de joves gai que fan gala de la seva condició. De sobte, Tobi i els seus companys es veuen obligats a replantejar-se els seus prejudicis, les seves pors, i qui sap si els seus desitjos més secrets. A mesura que puja la tensió, la confrontació entre els nois sembla tan inevitable com la violenta tempesta que amenaça a desencadenar-se sobre el llac.

## Repartiment

* Robert Stadlober com a Tobi
* Kostja Ullmann com a Achim
* Alicja Bachleda-Curuś com a Anke
* Miriam Morgenstern com a Sandra
* Jürgen Tonkel com a Hansi
* Tristano Casanova com a Georg
* Marlon Kittel com a Leo
* Hanno Koffler com a Malte
* Ludwig Blochberger com a Oli
* Alexa Maria Surholt com a Susanne
* Joseph M'Barek com a Ferdinand "Ferdi"

## Referències

* ↑ Shaw, Jason. Top 50 Most Influential Gay Movies Of All Time (en anglès). Lulu.com, 2012-03-13, p. 61. ISBN 978-1-4710-8645-8.
* ↑ Edser, Stuart. Being Gay, Being Christian: You Can be Both (en anglès). Exisle Publishing, 2012-01-18, p. 39. ISBN 978-1-927187-14-2.
* ↑ Harvey, Dennis; Harvey, Dennis. «Summer Storm» (en anglès americà). variety.com, 30-09-2004. [Consulta: 20 novembre 2022].
* ↑ Davies, Steven Paul. Out at the Movies: A History of Lesbian, Gay, Bisexual, Transexual and Queer Cinema (en anglès). Oldcastle Books, 2016-03-31. ISBN 978-1-84344-662-0.
* ↑ Wellingham, Gari. «“Summer Storm” (Sommersturm) [2004]» (en anglès), 09-08-2009. [Consulta: 20 novembre 2022].

## Enllaços externs

* Pàgina oficial (alemany)
* Pàgina oficial (anglès)
# Mark Gorski

Mark Gorski (Chicago, Illinois, 9 de gener de 1960) va ser un ciclista nord-americà que era especialista en les proves en pista, concretament en velocitat. El seu èxit, més important el va aconseguir als Jocs Olímpics de 1984 a Los Angeles, on va aconseguir la medalla d'or a la prova de Velocitat individual.
Un cop retirat, va ser director esportiu de l'equip US Postal.

## Palmarès

* 1980
** Campió dels Estats Units en Velocitat
* 1982
** Campió dels Estats Units en Velocitat
* 1983
** Campió dels Estats Units en Velocitat
* 1984
** Medalla d'or als Jocs Olímpics de Los Angeles en Velocitat individual
* 1985
** Campió dels Estats Units en Velocitat

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Lluís Maria Boncompagni-Ludovisi

Lluís Maria Boncompagni-Ludovisi (Roma, 29 d'abril de 1767 - 9 de maig de 1841) fou fill d'Antoni II Boncompagni-Ludovisi. El 1805 va succeir al seu pare en els drets a Piombino i en la resta de títols (príncep de Venosa i del sacre imperi, duc e Sora i Arce, marquès de Populonia i de Vignola, comte de Conza, i diverses senyories). El 28 de març de 1814 va comprar el ducat de Monterotondo als Grillo per 65.000 escuts romans; el Congrés de Viena va confirmar la pèrdua del principat sobirà de Piombino deixant només els béns alodials i el títol.
Es va casar a Roma el 24 de novembre de 1796 amb Maddalena Odescalchi, filla del príncep Baldassarre II, duc de Bracciano, que va morir el 1846. Va tenir dos fills dels quals els drets i títol van passar a Antoni III Boncompgani-Ludovisi.
Vegeu: Boncompagni-Ludovisi
# Cannonball Adderley

Julian Edwin "Cannonball" Adderley (Tampa, Florida, 15 de setembre, 1928 - Gary, Indiana, 8 d'agost, 1975), va ser un saxofonista de jazz estatunidenc de l'era del hard-bop les dècades del 1950 i del 1960. El sobrenom de Cannonball és una corrupció de la paraula anglesa "cannibal", fent referència a la seva manera de menjar.
Cannonball es va traslladar a Nova York l'any 1955, i va formar el seu propi grup amb el seu germà Nat després de cantar per la discogràfica de jazz Savoy aquell any. Dos anys més tard, Miles Davis es va fixar en ell i va demanar-li que s'unís al seu sextet, en el qual va ingressar en substitució de Sonny Rollins; tres mesos més tard John Coltrane tornaria al grup. En aquesta etapa va participar en àlbums tan importants com ara Kind of Blue o Milestones, i va coincidir amb el pianista Bill Evans en el sextet, amb qui va col·laborar en els àlbums Portrait of Cannonbal i Know What I Mean?.
El Cannonball Adderley Quintet comptava amb Cannonball en el saxòfon alt i el seu germà Nat en la corneta de vàlvules. Aquest primer quintet no va tenir gaire èxit. Malgrat això, després de deixar el grup de Miles Davis, va tornar a intentar-ho amb el seu germà i aquest cop les coses van ser diferents. Van comptar amb la participació de músics notables com ara els pianistes Bobby Timmons, Joe Zawinul i Victor Fieldman, el baixista Sam Jones, el bateria Louis Hayes i el saxofonista Yusef Lateef. El grup va tenir un èxit considerable.
El juliol de 1975, Adderley va patir una hemorràgia cerebral i va morir quatre setmanes més tard a l'edat de 46 anys.

## Discografia

Com a líder:
* Somethin' Else (1958)
* Quintet in San Francisco (1959)
* At the Lghthouse (1960)
* Know What I Mean? (1961)
* Nippon Soul (1963)
* Mercy, Mercy Mercy (1966)
* The Country Preacher (1969)
Amb Miles Davis:
* Milestones (1958)
* Porgy and Bess (1958)
* Kind of Blue (1959)

## Referències

* 1 2 Wilson, John S. «Cannonball Adderley, Jazzman, Dead» (en anglès). The New York Times. Associated Press, 09-08-1975 [Consulta: 31 octubre 2021].
* ↑ Randel, Don Michael. «Adderley, Cannonball». A: The Harvard Biographical Dictionary of Music (en anglès). Cambridge (Massachusetts): Harvard University Press, 1996, p. 5. ISBN 0-674-37299-9.
* ↑ Richard Cook. Richard Cook's Jazz Encyclopedia (en anglès). Penguin Books, 2005, p. 3. ISBN 0-141-00646-3.
* ↑ Mathieson, Kenny. «Adderley, Cannonball [Julian Edwin]». A: Oxford Music Online (en anglès). 1. Oxford University Press, 4 octubre 2012. DOI 10.1093/gmo/9781561592630.article.a2226820.
* 1 2 3 4 Yanow, Scott. «Cannonball Adderley – Music Biography, Credits and Discography» (en anglès). AllMusic. [Consulta: 8 juliol 2012].
* ↑ Milkowski, Bill. «Junior Mance: Saved By A Cannonball» (en anglès), 2012. [Consulta: 31 gener 2023].

## Enllaços externs

* (anglès) The Cannonball Adderley Rendez-vous
# Eldersburg

Eldersburg és una concentració de població designada pel cens dels Estats Units a l'estat de Maryland. Segons el cens del 2000 tenia 27.741 habitants.

## Demografia

Segons el cens del 2000, Eldersburg tenia 27.741 habitants, 9.138 habitatges, i 7.502 famílies. La densitat de població era de 267,3 habitants/km².
Dels 9.138 habitatges en un 44,1% hi vivien nens de menys de 18 anys, en un 72,2% hi vivien parelles casades, en un 7,1% dones solteres, i en un 17,9% no eren unitats familiars. En el 14,8% dels habitatges hi vivien persones soles el 7,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,92 i el nombre mitjà de persones que vivien en cada família era de 3,25.
Per edats la població es repartia de la següent manera: un 29,1% tenia menys de 18 anys, un 5,9% entre 18 i 24, un 31,9% entre 25 i 44, un 23,7% de 45 a 60 i un 9,4% 65 anys o més.
L'edat mediana era de 36 anys. Per cada 100 dones de 18 o més anys hi havia 98,4 homes.
La renda mediana per habitatge era de 70.851 $ i la renda mediana per família de 75.848 $. Els homes tenien una renda mediana de 51.473 $ mentre que les dones 34.728 $. La renda per capita de la població era de 25.639 $. Entorn de l'1,6% de les famílies i el 2,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eldersburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Eldersburg». American Fact Finder. Oficina del Cens dels Estats Units, 12-01-2010.